ट्रेन में दूसरे नाम से यात्रा करते 5 को पकड़ा, 71 मामलों में 60 हजार जुर्माना
कोटा| ट्रेनके एसी स्लीपर कोच में यात्रा करते पश्चिम मध्य रेलवे की विजिलेंस ने 5 व्यक्तियों को पकड़ा है। वहीं, 71 अनियमित यात्रियों से 60,800 रुपए जुर्माना वसूला गया है। पश्चिम मध्य रेलवे के मुख्य सतर्कता निरीक्षक हंसराज बैरवा ने मुंबई से अमृतसर जाने वाली स्वर्ण मंदिर मेल को कोटा से सवाईमाधोपुर के बीच चेक किया। इसमें 3 यात्री दूसरे के नाम से यात्रा करते मिले। चेकिंग में 3 अनमेंड कोच मिले। 30 अनियमित यात्री पकड़े गए। इनमें 6 बिना टिकट 24 यात्री सामान्य से उच्च श्रेणी के कोच में यात्रा करने वाले थे। इनसे 24330 रुपए जुर्माना वसूला गया। वहीं, अहमदाबाद-पटना-अजीमाबाद एक्सप्रेस ट्रेन में 41 अनियमित यात्री मिले। इनमें 17 बिना टिकट, 17 सामान्य से उच्च श्रेणी में यात्रा करने वाले यात्री शामिल थे। 7 यात्री अधिक सामान लेकर यात्रा करते मिले। यात्रियों से 34200 रुपए जुर्माना वसूला गया। बांद्रा से निजामुद्दीन जाने वाली अवध एक्सप्रेस को कोटा से इन्द्रगढ़ सुमेरगंजमंडी के बीच चेक करने पर एस-1 स्लीपर कोच में दूसरे के नाम से यात्रा करते दो व्यक्ति मिले। उनका ट्रेन आरक्षण चार्ट में नाम दूसरा था आईडी स्वयं की थी। ऐसे यात्रियों से 2270 रुपए जुर्माना वसूला गया।
hin_Deva hin_Deva